Video Ora Pământului, sărbătorită în întreaga Românie. Timp de o oră, marile oraşe din ţară au stins lumina
Milioane de oameni din întreaga lume au stins luminile, aseară, pentru a marca "Ora Pamântului". Timp de o oră, şi România a stat pe întuneric, într-un gest simbolic pentru protejarea planetei. Ora pământului este un eveniment pe care ţara noastră l-a adoptat încă din anul 2009, la doi ani distanţă, după ce Australia a stins lumina pentru prima dată în lume.
- Carlos Sainz a câștigat cursa din Marele Premiu de Formula 1 al Australiei. Cursa a fost live în AntenaPLAY
- Filmul masacrului de lângă Moscova, unde mame au murit strângându-și copiii la piept. Peste 140 de oameni au fost executați fără milă la Crocus City Hall
Claudiu Loghin, reporter Observator: Centrul Istoric al Braşovului se vede cel mai bine de sus, de pe Tâmpa, iar această imagine este cireaşa de pe tortul oricărei drumeţii de seară. Timp de o oră, toate luminile se sting.
Ora Pamântului, sărbătorită în întreaga Românie
La Braşov, aseară, atmosfera a fost de poveste. Cei care au vrut să celebreze "Ora Pământului" s-au lăsat purtaţi într-o drumeţie de o oră, spre zona din apropierea vârfului Tâmpa, la o altitudine de 960 de metri. Iar priveliştea a meritat din plin. Şi cum vremea a fost perfectă, acest peisaj spectaculos i-a cucerit pe braşoveni din prima clipă.
Localnici: Când ajung în vârf, mă simt mai eliberat şi împlinit, pentru că urmez un traseu şi sunt alături de o comunitate.
- Ne dă pace şi ne conectează cu ce am fost o dată şi ce putem fii în viitor.
Cei care nu sunt prieteni cu muntele, au ales să celebreze "Ora Pământului", la malul mării. Aici, mii de oameni s-au bucurat de acest eveniment în Parcul Arheologic Constanța, iar scopul - unul precis.
Marian Paiu: Este acel moment din an, în care încercăm să atragem atenţia tuturor cetăţenilor, vizavi de ceea ce putem face noi, pentru a ne salva planeta. Până la urmă ar trebui să ne gândim la acest lucru nu doar pe 23 martie, ci în fiecare zi.
Copil: Este foarte frumos, pentru că s-au gândit şi nişte oameni la pământul nostru. Pentru că a apărut foarte multă tehnologie şi nu prea ne mai pasă că poluăm foarte mult.
Într-un alt colţ de ţară, în Bistriţa Năsăud, Ora Pământului a fost marcată prin stingerea luminilor din Centrul Istoric. Aici singurele scântei au venit de la milioanele de lampioane sustenabile.
Locuitor-reporter: Consumăm mult prea multe resurse.
- Ce trebuie să facă oamenii.
- Să găsească un mod prin care să mai consume atât de mult şi să folosească mai multă energie verde.
Şi orădenii au stins lumina pentru 60 de minute. În parcul 1 Decembrie din Oradea, peste cinci sute de elevi au stat pe întuneric pentru sănătatea planetei noastre.
Localnici: Ajutăm pământul şi este important şi pentru noi, pentru că facem generaţiile viitoare să fie mult mai responsabile.
- Mi se pare o experiență plină de învăţături, mai ales despre consumul mai mic de energie.
Şi la Sibiu, Ora Pământului a fost celebrată de copii, în Curtea Muzeului de Istorie Naturală.
Tineri: Să nu facem abuz de ce ne oferă planeta şi să păstrăm totul aşa cum este.
- Noi venim cu un mesaj foarte frumos. Pentru a-i învăţa şi pe ceilalți să se bucure de resursele planetei.
Ora Pământului a avut loc pentru prima dată în Australia, în anul 2007. Doi ani mai târziu, România s-a alăturat iniţiativei, iar de atunci evenimentul s-a ţinut anual în mai toate oraşe din ţară.